Drinhac
Drinhac (oficialament en francés Drignac) es una comuna associada d'Ali e una anciana comuna auvernhassa, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Geografia
Lo borg es a 652 m d'altitud. A proximitat, lo riu Sione, afluent d'Ausa, es a quicòm coma 550 m e un puèg (Puy Dondom en francés) es a 808 m. Per anar a Drinhac dempueis Ali e Escoralha, chal préner la RD 29, que mena dins l'autre sens a la RD 922, en direccion de Mauriac. La RD 129 permet d'aténger la RD 680 que mena tanben a la RD 922, en direccion d'Orlhac, e a Salèrn.

Toponimia
La prononciacion es [dri'ɲa] .
Las fòrmas ancianas son Drinhacus,en latin, en 1464, Drinhac, al sègle XVI, Drinhiac, en 1567, Driniac, en 1639, Drigniac, en 1653, Drigniach, en 1673, Drignac, en 1688, Drignhat, en 1688 . Drinhac, vendriá d'un nom d'òme gallés, Drinos, atestat en latin coma Drinus, amb lo sufixe celtic -iāco(n), latinizat en -iacum . Una autra possibilitat es Drinios amb -āco(n) . Drinhac èra doncas probablament una anciana granda proprietat antica qu'aviá per mèstre Drin(i)os.

Istòria
 Drinhac fusionèt amb Ali lo 1èir de genèir 1973 e venguèt comuna associada . Brajac fusionèt tanben amb Ali, mas tornèt venir comuna en 1985.

Administracion

 Davant la refòrma cantonala de 2014, aplicada en 2015, la comuna associada èra del canton de Pleus; es ara del canton de Mauriac.

Demografia

 La densitat es de 14 abitants/km.

Luòcs e monuments

Personalitats ligadas amb la comuna

Veire tanben

Ligams extèrnes

Nòtas e referéncias